  Виталий Пронин Гырон быдтон - удмуртъёслэн тужгес шулдыр праздниксыГлаз ёросын, тулыс ужъёсты йылпумъяса, Гырон быдтон ортчиз Штанигурт возь вылын. Котькуд поселение аслэсьтыз азбарзэ дасяз, киужъёсыныз но ас дораз поттэм сиён-юонэныз паймытӥз.Ёросысь тужгес адӟем карымон хозяйствоосты, механизаторъёсыз, пудо утисьёсыз тау каронъёсын пусйизы. Азьветлӥсьёс пӧлын «Кожильский», «Луч», «Заречный», «Исток», «Октябрьский», «Пригородный» хозяйствоос. Тулыс бусы ужъёс дыръя устоез агроном луиз «Коротай» СПК-ысь Валентина Шудегова, азветлӥсь механизаторе потӥз «Кожильский» СПК-ысь Сергей Рыжаков, егит тракторист-машинистъё пӧлын вормисен лыдъямын «Коммунар» СПК-ысь Сергей Зяналиев.Ӟечкыланъёс бере шулдыр кросс кутскиз. Котькуд муниципал кылдытэт 8 муртлэсь команда люканы кулэ вал, соос куать пӧртэм станциос пыр ортчизы: Инкуазен но шаертодонэн герӟаськем юанъёслы валэктӥзы, ужаны быгатэмзэс возьматӥзы, шар ӵыжазы, гозы кысказы... Вормисе потӥз «Верхнебогатырское» муниципал кылдытэтысь команда.Галина ЛарионоваТуспуктӥз Владимир Беломорских Теги: Глаз Гыронбыдтон  